Пърси Биш Шели
На…

Превод от английски: Цветан Стоянов, 1959

chitanka.info

Когато стихне най-подир страстта,

ако е жива още нежността —

сред диви чувства, хвърлени без жал

сред сенките на порива заспал —

тогаз не бих ридал, не бих ридал…

На мен би стигнало да гледам как

очите ти сияят в полумрак

и да бленувам другото — и пак

невидим плам в сърцето да мъжди

и ти да си, каквато бе преди …

След дългия и мрачен зимен сън

пак теменугите цъфтят навън

и всичко се възражда с пролетта,

освен това, което на света

създава ни — животът с Любовта.

1821

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.